
PARLAMENTUL  ROMÂNIEI

 CAMERA DEPUTAŢILOR

	          COMISIA JURIDICĂ,

   DE DISCIPLINĂ ŞI IMUNITĂŢI
	
	                   Bucureşti, 26 februarie 2019
                     Nr.4c-13/82/2019
                     PLx. 34/2019


A V I Z 

referitor la Proiectul de Lege pentru înfiinţarea Agenţiei pentru Calitatea şi Marketingul Produselor Agroalimentare
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare cu Proiectul de Lege pentru înfiinţarea Agenţiei pentru Calitatea şi Marketingul Produselor Agroalimentare, trimis cu adresa nr. PLx. 34 din 12 februarie 2019, înregistrat la Comisia juridică, de disciplină şi imunităţi sub nr.4c-13/82 din 12 februarie 2019.

Conform dispoziţiilor art.75 alin.(1) din Constituţia României, republicată, şi ale art. 92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată a adoptat iniţiativa legislativă, în şedinţa din 6 februarie 2019.

Proiectul de Lege are ca obiect de reglementare înfiinţarea Agenţiei pentru Calitatea şi Marketingul Produselor Agroalimentare, instituţie publică cu personalitate juridică, finanţată din venituri proprii şi subvenţii acordate de la bugetul de stat, în subordinea Ministerului Agriculturii şi Dezvoltării Rurale. Potrivit expunerii de motive, obiectivul principal al acestei Agenţii este creşterea numărului de sisteme de calitate recunoscute la nivel european pentru produsele agroalimentare româneşti şi de certificare a produselor conform sistemelor de calitate facultative instituite la nivel naţional şi european, în vederea promovării acestora
În şedinţa din data de 26 februarie 2019, potrivit art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat iniţiativa legislativă supusă avizării, expunerea de motive şi au avut în vedere avizele favorabile ale Consiliului Legislativ şi ale Consiliului Economic şi Social.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, să acorde aviz favorabil iniţiativei legislative.

În raport de obiectul şi conţinutul reglementării, proiectul de Lege face parte din categoria legilor ordinare.

  PREŞEDINTE,    



SECRETAR,

                      Nicuşor HALICI

                     Aida-Cristina CĂRUCERU
Consilier parlamentar, Dragoş Bucur

